Zoznam leteckých nehôd Českých a Československých aerolínií

Tu sa nachádza zoznam leteckých nehôd Českých a Československých aerolínií (ČSA). Do roku 1977 na palubách lietadiel ČSA zomrelo 545 ľudí a ďalších 12, ktorí v lietadle pri havárii neboli. Od roku 1977 sa ČSA nestala žiadna smrteľná nehoda. Najtragickejšou nehodou ČSA bol let ČSA 540 v roku 1975, kedy pri nepodarenom pokuse o pristátie v Damasku zomrelo 126 ľudí, prežili len dvaja.

1923–1960 
Medzi rokmi 1923-1956 zomrelo 127 cestujúcich alebo členov posádky ČSA a ďalších 12 osôb.
 31. mája 1930 havarovalo lietadlo De Havilland DH.50A (imatrikulácia L-BAHB) ČSA v Horných Bojanoviciach
 22. augusta 1930 havarovalo v Bedřichove pri Jihlave jediné lietadlo Ford 5-AT-C (OK-FOR). Zahynulo celkovo 12 ľudí na palube (vrátane dvoch pilotov Jozefa Sedlára a Jozefa Trafinu). Prežil jediný človek (prof. Kraus).
 13. augusta 1938 havarovalo lietadlo Savoia Marchetti S-73 (OK-BAG) južne od nemeckého Durbachu (neďaleko Oberkirchu v  pohoria Schwarzwald na linke Praha - Štrasburg a bolo úplne zničené.  Posádka sa počas letu dostala do zložitých poveternostných podmienok bez viditeľnosti krajiny a pri klesaní k Štrasburgu pilot narazil do hrebeňa kopca Brandenkopf (945 m nm). Všetkých 17 ľudí z posádky vrátane šéfpilota ČSA Karla Brabenca a cestujúcich na palube zahynulo.
 26. marca 1934 havaroval v Karlových Varoch let Š-328 (OK-ADB).
 11. septembra 1937 havarovalo lietadlo Fokker F.IXD (OK-AFF) na letisku v Bratislave.
 9. novembera 1946 havarovalo o 17:36 lietadlo Douglas DC-3 (OK-XDG) pri pristátí letu Amsterdam – Praha v Dobrovízi blízko letiska.  Lietadlo s 13 pasažiermi a 5 členmi posádky bolo zničené, iba dvaja ľudia utrpeli zranenia, ostatní prežili. Lietadlu sa najprv kvôli zlým podmienkam nepodarilo pristáť, následne došlo palivo a muselo pristáť na poli.
 24. decembra 1946 havarovalo lietadlo Douglas DC-3 (OK-WDD) v Paríži (pri lete Praha – Paríž). Na palube bolo 10 pasažierov a 5 členov posádky. Všetci vyviazli bez zranení, lietadlo však po havárii nebolo prevádzkyschopné.
 25. januára 1947 sa lietadlo Douglas C-47 (OK-WDB) stretlo pri státí na letisku v Londýne so vzlietajúcim strojom aerolínií Spencer Airways, v ktorom zomrelo 12 osôb. Na palube lietadla v tom čase nikto nebol.
 13. februára 1947 sa krátko po vzlete o 13:43 zrútil a vzplanul blízko Kladna lietadlo Douglas DC-3 (OK-XDU). Išlo o skúšobný let z Prahy-Ruzyně do Čakovíc. Na palube boli traja členovia posádky, všetci zahynuli. Nasledoval štrajk zamestnancov spoločnosti, pretože dôvodom nehody bola zlá údržba lietadla.
 Let ČSA 584 – 21. decembra 1948 havarovalo lietadlo Douglas DC-3 (OK-WDN) na linke z Prahy do izraelského Lodu. Pri búrke a zlej viditeľnosti sa zrútil neďaleko gréckeho mesta Pylos. Všetkých 24 osôb na palube zomrelo. Príčina nebola zistená, existuje ale podozrenie, že lietadlo bolo zostrelené.
 27. februára 1950 sa na linke z Ostravy do Prahy po 21 minútach letu zrútilo v priestore hory Vysoká Hole lietadlo Douglas DC-3 (OK-WDY) s 27 cestujúcimi a 4 členmi posádky na palube. Zomrelo 5 ľudí a 3 boli zranení. Dôvodom havárie bola zlá predpoveď poveternostných podmienok a nedodržanie stanovenej výšky letu posádkou.
 14. januára 1954 havarovalo blízko letiska Praha-Ruzyně v Hostiviciach lietadlo Douglas DC-3 (OK-WDS). Zomrelo 13 až 15 osôb.
 12. decembra 1954 havarovalo nákladné lietadlo Douglas DC-3 na linke Praha – Brno – Bratislava/Ivanka Po dokončení zákruty na finálne priblíženie narazil stroj do svahu dubového lesa Šenkvický háj v oblasti Pezinok vo výške 70 m nad letiskom vo vzdialenosti 14,5 km od prahu dráhy. Príčinou bola zrejme vplyvom dažďa alebo námrazy ucpaná Pitotova trubica snímajúca výšku.
 18. januára 1956 narazilo lietadlo Douglas DC-3 (OK-WZD) do Škapovej hory v pohorí Levočské vrchy na Slovensku. Pôvodne mal tento stroj pristáť na Letisku Košice, kvôli silnému vetru bol ale odklonený na Letisko Poprad, ktoré sa nachádza v pomerne hornatom teréne. Zomrelo celkom 26 ľudí, z toho 4 boli členovia posádky. Prežili štyria pasažieri tohto letu.
 24. novembra 1956 18:30 narazilo lietadlo Iljušin Il-12B (OK-DBP) do poľa 12 kilometrov od letiska Zürich pri lete z Prahy. Všetkých 23 ľudí na palube zomrelo (5 posádka, 18 cestujúcich).
 8. novembra 1957 havarovalo lietadlo Iljušin Il-14 (OK-LCE) na letisku Praha-Ruzyně.

1960–1993 
Medzi rokmi 1957 až 1993 zomrelo na palube lietadiel ČSA celkom 418 ľudí, posledný smrteľný rok bol 1977. V počte nehôd a mŕtvych to bolo najhoršie obdobie ČSA.
 20. januára 1960 havarovalo lietadlo Iljušin Il-12 (OK-DBG) na ruzyňskom letisku.
 2. januára 1961 sa lietadlu Avii Av-14-32A/Iljušin Il-14 nepodarilo pri vzlete z ruzyňského letiska nabrať výšku. Následne zavadilo o drôty vysokého napätia a lietadlo havarovalo neďaleko Hostivíc. Všetkých 10 osôb na palube zomrelo.
 Let ČSA 511 – 28. marca 1961 sa nad Nemeckom neďaleko mesta Gräfenberg zrútilo lietadlo ljušin Il-18V ČSA (OK-OAD), letiace cez Zürich a Rabat do Bamaka (hlavné mesto Mali). Všetkých 52 osôb na palube zomrelo, príčina nebola zistená. Sovietski vyšetrovatelia napísali, že lietadlo bolo podlo nad Západným Nemeckom zostrelené.
 12. júla 1961 narazilo do hory lietadlo ljušin Il-18V (OK-PAF) pri pristávaní. Tento stroj na rovnakej linke ako 28. marca 1961 lietadlo IL-18V (OK-OAD) – Praha – Zürich – Rabat – Dakar – Conakry. Kvôli hustej hmle v Rabate pristávalo lietadlo na letisku v Casablance, kde však nebolo tiež najpriaznivejšie počasie. Po prvom prelete v 150 metroch lietadlo opakovalo priblíženie, pri ktorom zachytilo o vedení vysokého napätia a havarovalo. Zomrelo všetkých 72 ľudí.

 10. októbra 1962 sa nepodarilo pilotovi pristáť na brnenskom letisku so strojom Avia 14-32A (OK-MCT, vek 4 roky). Bolo to tak kvôli zlej viditeľnosti pri lete OK306 z Košíc, cez Bratislavu a Brno do Prahy. Lietadlo odletel z Bratislavy o 8:34, pri priblížení pilot o 3 km zle odhadol vzdialenosť od letiska a vo výške asi 280 metrov narazil do kopca Stará hora (blízko mesta Slavkov u Brna), ktorý je vysoký 307 metrov.  Lietadlo sa rozlomilo a začalo horieť. Zo 42 ľudí na palube neprežili 3 členovia posádky a 10 pasažierov.
 16. júna 1963 vzbĺklo prázdne lietadlo Tupolev Tu-104 Tupolev Tu-104A (OK-LDB) pri tankovaní v indickom meste Bombaj. Lietadlo bolo kompletne zničené, nikto nezomrel.
 11. júla 1967 sa zrútilo lietadlo letu L-200 Morava (OK-OFD) do lesa pod Veľkou Javorinou v dôsledku hmly, zomreli všetci traja ľudia na  palube.
 Let ČSA 523 – 5. septembra 1967 sa zrútil Iljušin Il-18D (OK-WAI) na linke OK525 Praha – Shannon – Gander –Havana v kanadskom Ganderi krátko po štarte. Príčina pádu nebola zistená, jednou z možností bolo nevysunutie, alebo príliš skoré zasunutie vzletových klapiek. Dobová komunistická propaganda tiež uviedla, že za príčinou havárie mohla stáť teroristická akcia kubánskych disidentov, lebo na palube lietadla cestovala na Kubu početná skupina členov. Československá akadémia vied. Z celkovo 69 ľudí na palube zahynulo 37.
 11. októbra 1968 o 16:20 sa zrútilo krátko po vzlete, 7 kilometrov od ruzyňského letiska lietadlo Avia 14-32A (OK-MJC) letiaci do Košíc. Na palube bolo 40 ľudí, z ktorých 11 zahynulo.
 1. júna 1970 stroj Tupolev Tu-104A (OK-NDD) narazil blízko letiska v líbyjskom Tripolise do zeme.  Pilotovi sa nedarilo pristáť, na tretí pokus skúsil miesto dráhy 12 pristávať na dráhu 36. Lietadlo narazilo do krajiny 5,5 km od letiska a vzbĺklo. Všetkých 13 osôb na palube zomrelo.

 18. augusta 1970 pristál stroj Tupolev Tu-124V (OK-TEB) na linke OK744 (Praha – Zürich) vo švajčiarskom Zürichu bez podvozku. Z 20 ľudí na palube nikto neutrpel závažné zranenia ani nezahynul, lietadlo bolo odpísané. V kabíne boli problémy s tlakom, technik nepočul pilota hovoriť, aby vysunul podvozok.
 12. septembra 1972 pristalo lietadlo Avia Av-14-32A (OK-MGG) na letisku v Karlovych Varoch bez podvozku, táto nehoda sa obišla bez zranení.
 29. augusta 1973 vzbĺkol krátko po pristátí pri zídení z dráhy 14 na cyperskom letisku v Nikózii motor lietadla Tupolev Tu-104A (OK-MDE). Stalo sa tak pri medzipristátí letu OK531 z Prahy do Damasku. Napriek tomu, že bol motor uhasený, lietadlo bolo odpísané. Nikomu zo 70 ľudí na palube sa nič nestalo.
 Let ČSA 540 – 20. augusta 1975 havarovalo pri letisku v Damasku v noci pred pristátím lietadlo Iljušin Il-62, cieľovou destináciou mal byť iránsky Teherán. Zo 128 osôb na palube prežili iba 2. Príčina nebola zistená, mohlo ísť o chybu pilota.
 Let ČSA 001 – 28. júla 1976 sa zrútilo do slovenského jazera Zlaté piesky v Bratislave lietadlo Iljušin Il-18B na linke Praha – Bratislava. Zo 79 cestujúcich na palube 76 zomrelo. Príčina bola nedostatočná rýchlosť lietadla, tá bola zavinená chybou pilotov a zlým navádzaním lietadla.
 2. januára 1977 sa v hmle zrazil pristávajúci Tupolev Tu-134A (OK-CFD) so strojom Iljušin Il-18B čakajúcim na povolenie na vzlet na ruzyňskom letisku v Prahe. Lietadlo Tu-134 letelo z Leningradu (Petrohradu) so 48 ľuďmi na palube, pri finále na dráhu 31 si v hmle piloti na poslednej všimli Iljušin Il-18 na dráhe (letiaci do Bratislavy s 15 ľuďmi). V poslednom okamihu stihli lietadlo zdvihnúť a Iľjušinu odtrhli len smerovku. Tupolev sa zrútil niekoľko metrov neďaleko, následne zišiel mimo dráhy a bez krídiel a podvozku išiel po snehu. Po zastavení ľudia vystúpili, nikto z letiska najskôr nič nezaregistroval a nehoda bola zatajená. Nepísalo sa o nej v médiách a zničené lietadlo bolo použité pri cvičení hasičov a následne bolo spálené. Príčinou bolo striedanie dispečerov, jeden z nich naň prišiel neskoro a nedostal informáciu o pristávajúcom lietadle Tupolev. Nikto nezomrel, bolo ohlásené len jedno zranenie. Haváriou sa zaoberá jedna časť z cyklu Osudové okamžiky.
 11. februára 1977 havarovalo 1800 metrov od dráhy 22 nákladné lietadlo Iljušin Il-14/Avia Av-14T (OK-OCA) pri pristátí v Bratislave. Piloti nedodržali predpísanú letovú dráhu a výšku kvôli zlému počasiu, zomrelo všetkých 5 ľudí na palube.
 11. októbra 1988 dosadlo lietadlo Tupolev Tu-134 (OK-AFB) na dráhu pražského letiska Ruzyně tak tvrdo, že bolo lietadlo odpísané. Nikto nezomrel, ani nebol zranený. Neskôr slúžil ako reštaurácia v Piešťanoch.

1993–súčasnosť 

 16. novembra 1998 letel Airbus A310-300 na linke OK 053 z Newarku do Prahy. Po necelých dvoch hodinách letu došlo k poklesu tlaku v kabíne z dôvodu mechanickej poruchy výpustného vzduchového ventilu. Piloti s lietadlom núdzovo pristáli na letisku v Gander (pristátie sa odohralo v silnom vetre). V kabíne vypukla panika, pretože chemické vyvíjače kyslíka spôsobili dym a zápach v kabíne. Nikomu zo 107 ľudí na palube sa nič nestalo. Podľa slov vedenia ČSA zvládla posádka capt. Ing. Antonín Žalud a F/O Tomáš Dostál situáciu veľmi dobre. 
 15. februára 2012 zomrel pri lete OK 077 z Varšavy do Prahy (ATR 42; OK-KFN) kapitán lietadla Jaroslav Váňa. So strojom pristál druhý pilot. Príčinou smrti bola skrytá srdcová chyba.
 9. júna 2012 vybuchlo pri státí v hangári F na pražskom letisku Ruzyně tri roky staré lietadlo ATR 42-500 (OK-KFM). Druhé ATR 42 (OK-JFK), tiež uskladnené v hangári, bolo explóziou poškodené. Hasičom sa krátko po výbuchu podarilo ATR 42 uhasiť, ale ostali z neho už len trosky. Nikto počas udalosti nebol vážne zranený. Na letisku bola na 10 minút prerušená prevádzka. Škoda presiahla 200 miliónov Sk.
 19. septembra 2014 došlo na lete Praha-Jerevan nad Čiernym morom k náhlemu poklesu tlaku v kabíne lietadla Airbus A319 (OK-NEP), opatreného Fly to the city of magic! livery. Stroj núdzovo pristál v Burgase. Incident sa obišiel bez zranení.
 18. januára 2015 muselo lietadlo ATR 72-500 (OK-GFS) na lete OK544 z Prahy do Hamburgu po vzlete vrátiť do Prahy kvôli dymu hlásenému na palube a núdzovo pristáť za sprievodu hasičov. Zo 60 ľudí na palube previezla záchranná služba do motolskej nemocnice 35 ľudí kvôli intoxikácii dymom.

Referencie

Zdroj 
 

Letecké katastrofy
Česko-Slovensko
Letecké spoločnosti Česka